cyanic-selkie/wikianc huggingface dataset:
Kierch Wäicherdang
D'Kierch steet op der Haaptstrooss, dem CR327. Ronderëm d'Kierch ass de Kierfecht ugeluecht.
D'Kierch an de Kierfecht goufen de 27. Mee 1963 als nationaalt Monument op d'Lëscht vun de klasséierte Monumenter agedroen.
Geschicht
Am Joer 1727 huet d'Par Wäicherdang mam Tirouler Steemetzer Andreas Schlottert e Kontrakt ofgeschloss fir de Bau vun enger neier Kierch. D'Kierch gouf 1729 gebaut, wéi och um Schlosssteen vum Kiercheportal ze gesinn ass. Et ass eng Barockkierch mat engem markanten Ënnentuerm, dee wäit iwwer d'Duerf eraus kuckt. Deen ieweschten Deel vum Tuerm mat där charakteristescher Zwiwwel gouf eréischt fofzeg Joer méi spéit dobäi gebaut. Um Tuerm vun der Parkierch stinn ënner dem Ënnendaach op den Ecker grouss Steefigure vun de véier Evangelisten.
Déi barock Miwwel an der Kierch goufe vum Baaschtnecher Sculpteur Jean-Georges Scholtus geliwwert: een Haapt- an zwee Säitenaltär mat Statuen, e Priedegtstull an zwee Beichtstill. Aussergewéinlech ass e Panneau mat den Duerstellunge vun de véierzéng hellegen Nouthëllefer.
Bis de 7. Mee 2017 war et d'Parkierch vun der Par Wäicherdang. Zur fréierer Par Wäicherdang huet ausser der Parkierch och nach d'Kapell vu Mecher gehéiert.
Klacken
An der Wäicherdanger Kierch lauden zwou Klacken am Toun la dièse (b') a sol (g').
Fanfare Concordia Beckerich
Se gouf am Februar 1924 gegrënnt an huet deemools aus 29 Musikante bestanen.
Am Joer 1947 ass se der UGDA bäigetratt.
Eng traditionell Aktivitéit vun der Musek ass fir all Joer op Päischtdënschte bei der Sprangpressioun zu Iechternach matzemaachen. Déi lescht Repetitioun dofir ass traditionell live den Dag virdrun an der Willbrordspressioun zu Giisch.
Am Musekssall, deen an der Strooss läit, déi um Fouss vum Kuelebierg erduercht leeft, gëtt all Joer vun der Musek en Theaterstéck opgefouert.
Den aktuelle President ass de Josy Schweicher.
Palais du Luxembourg
De Palais du Luxembourg ass e Gebai am 6. Arrondissement zu Paräis.
E gouf am Joer 1615 vun der François de Piney-Luxembourg als Landschlass wäit baussent den deemolege Stadgrenze beim Architekt Salomon de Brosse an Optrag ginn. Deelweis goufen awer och d'Pläng vum Palazzo Pitti zu Florenz benotzt, an dee sech d'Kinniginmamm a Régente an hirer Kandheet verléift hat. D'Gaardesäit gouf am 19. Joerhonnert staark verännert.
Zanter 1852 ass hei de franséische Senat doheem, an de Schlasspark Jardin du Luxembourg gouf der Ëffentlechkeet zur Verfügung gestallt. An der Orangerie ass de Musée du Luxembourg amenagéiert.
Den Numm huet e vum Hôtel particulier vum Duc de Piney-Luxembourg, dee virdrun do stoung.
Kimmlingen
Kimmlingen ass e klengt Duerf an der Gemeng Kordel an der Verbandsgemeng Tréier-Land am Landkrees Tréier-Saarburg.
Geographie
Bei Kimmlingen entsprëngt d'Kimmlingerbach.
Fiels vun Dabo
De Fiels vun Dabo ass den Hausbierg vun der Uertschaft a Gemeng Dabo am Museldepartement am Grand Est.
De Fiels vun Dabo huet säin héchste Punkt op 647 Meter (ING Frankräich). Et ass en zimmlech haarde Fiels aus roudem Sandsteen. Uewendrop steet d'Kapell Saint-Léon.
Heekelcrochet
En Heekelcrochet gehéiert zu de Variante vun de Bitznolen.
Un engem Enn huet den Heekelcrochet awer e Krop mat Hëllef vun deem de Fuedem duerch eng Schleef gezu ka ginn, fir e mat enger anerer ze verknëppen.
De Crochet gëtt net nëmme gebraucht fir ze Heekelen, och fir d'Occhio-Technik agesat. Bei Kanner ass d'Stréckgréidel beléift.
Lëscht vun den Äerdmoundkrateren S
Aner Lëschten
A B C D E F G H I J K L M N O P Q R T U V W X Y Z
Sidney Gilchrist Thomas
Säi Liewen
De Sidney Thomas ass zu Canonbury (London) als Kand vun engem walisesche Beamten op d'Welt komm. Säi Papp ass fréi gstuerwen, a sou huet e säi Beruffswonsch, Dokter ze ginn, opginn, an ass mat 17 Joer Clerc op engem Polizeigeriicht ginn. Niewelaanscht huet hie Chimie studéiert a sech als Zil gesat, Phosphor mat Hëllef vun engem Bessemer-Converter aus dem Eisenäerz erauszekréien. 1875 huet e säi Cousin, de Percy Gilchrist, deen och Cheemiker war, gefrot, him beim Experiment vun der Iddi, déi en entwéckelt hat, ze hëllefen. E Schmelzhär, den Edward Martin, huet et hinnen erméiglecht, d'Experiment op enger méi grousser Echelle auszeféieren an och, hir Entdeckung patentéieren ze loossen. Am Ufank hunn d'Publikatiounen iwwer hire Procedé net vill Beuechtung fonnt, bis 1879 den E. W. Richards, de Manager vu Bolckow Vaughan & Co. am Yorkshire hire Procedé ofkaf huet, an domat de Grondstee vu sengem Succès geluecht huet.
Virun allem um europäesche Kontinent ass d'Patent vum Thomas-Procedé iweerholl ginn, well do d'Eisenäerz méi phosphorhalteg ass. Zu Lëtzebuerg ass et als éischt 1879 vun de Bridder Metz opkaf an an hirer Schmelz zu Eech ugewant ginn. Och an Amerika bestoung e groussen Intressi u senger Erfindung.
Säin onermiddlecht Schaffen huet seng Gesondheet ugeschloen; eng laang Rees um Mier an en Openthalt an Egypten konnten en net nees an d'Rei setzen, an en ass 1885 zu Paräis am Alter vun nëmme 34 Joer gestuerwen. Hie läit zu Passy begruewen. Op sengem Graf steet: "He has fought the good fight".
Cantons de l'Est (Belsch)
D'Cantons de l'Est (oder de: Ostkantonen, op Lëtzebuergesch dacks Neibelsch genannt) an der Belsch setze sech zesummen aus de Gemenge vum fréiere preisesche Krees Eupen-Malmedy an Neutral-Moresnet, haut La Calamine, déi am Kader vum Traité vu Versailles als Krichsentschiedegung un d'Belsch ofgetratt goufen. An der Transitiounsperiod déi bis 1925 gedauert huet, ënnerstoungen déi Territoiren engem Generalgouverneur, dem Herrman Baltia, deen dofir huet misse suergen, datt all d'Klausele vum Vertrag korrekt sollten ausgefouert ginn. Dozou huet ënner anerem e Referendum gehéiert, an deem d'Awunner soe konnte wat fir eng Nationalitéit se wéilten. Unhand vun deem Resultat sollt d'Société des Nations decidéieren, op d'Territoiren definitiv belsch géifen oder net. D'Belsch hat sech engagéiert déi Decisioun ze respektéieren. (Artikel 34 vum Traité).
Eng Verhandlung 1925 tëscht der belscher an der däitscher Regierung, iwwer ee Réckkaf vun deene Kantonen, gouf vun de Fransouse blockéiert, well déi drop bestanen hunn, datt näischt um Traité vu Versailles sollt geännert ginn.
Am Ufank hunn d'Gemengen zu dräi Kantone gehéiert: Eupen, Malmedy a Sankt Vith.
E provisoresche Bistum, Eupen-Malmedy, gouf 1921 ageriicht, no enger Poleemik, déi zu enger Ausernanersetzung vum Hellege Stull mat dem belsche Primat gefouert hat. De Sëtz vum Bistum war Malmedy, dat vun do un eng Kathedral huet. Vun 1925 u goufen d'Pare vun den Ostkantonen un de Bistum Léck ugeschloss.
Bei der belscher Gemengereform vun 1977 hunn d'Gemengen an den Ost-Kantone grad sou wéi déi vum Rescht vun der Belsch fusionéiert, soudatt d'Zuel vun de Gemenge vun 31 op 11 erofgaangen ass.
CS Péiteng
Den CS Péiteng (offiziell Club Sportif Pétange) war e lëtzebuergesche Foussballclub vu Péiteng. En ass 2015 an der Union Titus Péiteng opgaangen.
Geschicht
De Club Sportif Péiteng gouf 1910 gegrënnt an huet 1913/1914 fir d'éischt Kéier am Championat matgespillt.
Vun der Saison 2004/05 un war Péiteng, no fënnef Joer an der Éierepromotioun, nees an der Nationaldivisioun vertrueden. No der Saison 2007/08 spillt de Veräin, no enger 14. a leschter Plaz, nees an der Éierepromotioun. 2008/2009 geléngt dunn erëm den Opstig an d'Nationaldivisioun.
Gréisste Succès an der Veräinsgeschicht war d'Victoire géint den FC CeBra 01 (5-0) an der Finall vun der Coupe de Luxembourg 2004/05 de 14. Mee am Stade Josy Barthel.
An der Generalversammlung am Mäerz 2015 gouf decidéiert fir mam FC Titus Lamadelaine ze fusionéieren. Béid Klibb waren 2015 an der Éierepromotioun. Den Numm vum neigegrënnte Veräin ass Union Titus Péiteng, dee fir déi éischte Kéier an der Saison 2015/16 an der Éierepromotioun ugetrueden ass.
Nationale Palmarès
Coupe de Luxembourg:
Europäesch Kompetitiounen
<!--Spiller an Trainer ==
Spillerkader Saison 2010/11 ===
Terrain
Den CS Péiteng huet laang am Stade Antoine Nangeroni zu Péiteng gespillt. Dee gouf allerdéngs an den 1990er Jore wéinst dem Bau vun der N31 ofgerappt. Duerno huet den CS Péiteng am Péitenger Stade Municipal gespillt. Deen ass offiziell fir 2.400 Leit zougelooss mat 400 Sëtzplazen op der gedeckter Tribün. Den Haaptterrain ass 110 op 64 Meter grouss. Den Trainingsterrain direkt niewendrun huet 100 op 60 Meter. Déi zwéin Terrainen hunn eng Beliichtung.
Musekskiosk
E Musekskiosk ass eng Zort fest installéiert Bün, dacks iwwerdaacht, op enger ëffentlecher Plaz, fir Manifestatiounen, meescht Concerten, ofzehalen.
E Kiosk, aus dem Tierkeschen kösk, war originär e Gaardepavillon.
Kampioenschap van Vlaanderen
D'Kampioenschap van Vlaanderen ass eng Vëloscourse vun engem Dag, déi an der Belscher Provënz Westflandern gefuer gëtt. Déi éischt Oplo vun der Course gouf de 17. September 1908 disputéiert a vum Belsch Robert Wancour gewonnen.
Tangentialvitess
D'Tangentialvitess (och Ëmfangsvitess oder Bunnvitess) ass an der Physik déi Vitess, déi ee Punkt op enger Kreesbunn huet.
Am Géigesaz zu der Wénkelvitess \omega, déi beschreift, a wéi vill Zäit en Objet ee bestëmmte Kreessecteur, also ee Wénkel, ëmronnt, ass d'Tangentialvitess och ofhängeg vum Radius r vum Krees. Logesch erfollegt doraus, datt e Punkt op enger Scheif déi sech dréint um Rand méi eng grouss Tangentialvitess huet, wéi ee Punkt deen no beim Mëttelpunkt ass, well e méi eng grouss Streck an der selwechter Zäit zeréckleet. Einfach gesot, ass d'Tangentialvitess, déi Vitess, déi e Kierper op der Kreesbunn fir e bestëmmte Wee an enger bestëmmter Zäit huet. D'Tangentialvitess gëtt mat dem Buschtaf v bezeechent: Wann t d'Zäitdauer vun enger vollstänneger Ëmronnung vum Krees ass (t = T), sou gëllt: Doraus erfollegt:
Beispill
D'Tangentialvitess vun engem Punkt um Equator vun der Äerd:
Den Äerdëmfang ass ongeféier
Eng Plaz um Equator dréint a ronn 24 Stonnen eng Kéier ëm d'Äerdachs (genee: an 23 h 56 min - wéinst dem Ëmlaf ëm d'Sonn).
D'Bunnvitess ass dann
z. B.: Fir d'Stad München, déi bei ronn 48° nërdlech Breet läit, ass d'Vitess mol sou grouss; dat heescht nëmme ronn 1100 km/h.
v = Bunnvitess; t = Zäit; T = Dauer vun enger Ëmdréiung (Periodendauer); s = zeréckgeluechte Wee; ω = Wénkelvitess
Versécherungsspéngel
D'Versécherungsspéngel, déi 1849 vum US-amerikaneschen Erfinder Walter Hunt erfonnt gouf, ass geduecht fir, d'selwecht wéi eng Heftnol, zwee Stëfter provisoresch uneneen ze spéngelen.
Eng Versécherungsspéngel ass op eng speziell Manéier gebéit, datt déi pickeg Spëtz an eng metalle Scheek gestach ka ginn.
Um Spaweck
Nadel
Paterskierch Esch-Uelzecht
D'Kierch St. Henri vun Esch-Uelzecht, am Volleksmond Paterskierch genannt, ass eng kathoulesch Kierch déi zur Par Esch-Uelzecht Sainte-Famille an zu der Gemeng Esch-Uelzecht gehéiert.
D'Kierch steet am Quartier "Bruch" op der Franziskanerplaz, déi vun der rue de Belvaux, der rue des Franciscains, der rue Michel-Rodange an der rue Saint-Henri ëmginn ass. Den Haaptagank vun der Kierch ass an der rue Saint-Henri.
Blaise Illig
De Blaise Illig, gebuer den 22. Oktober 1851 zu Achen, an och do den 19. Mäerz 1926 gestuerwen, war e franséischen Offizéier aus dem Museldepartement.
Den Illig deen den 9. September 1872 eng Option fir d'franséisch Nationalitéit ënnerschriwwen hat huet sech den 11. September 1872 am 88. Infantriesregiment zu Cahors engagéiert. Duerno koum hien an d'122. Infantriesregiment op Montpellier mat deem hien als Ënnerleitnant um Tunesiekrich deelgeholl huet. Duerno gouf hie bis zu senger Pensioun Capitaine an der Trésorerie vum 72. I.R. zu Amiens.
Paterskierch Esch-Uelzecht
De Patréiner vun der Kierch ass den hellegen Henri, deem säi Fest den 13. Juli gefeiert gëtt.
Blaise Illig
Do krut hien 1906 seng Pension an ass op Nanzeg wunne gaangen. Beim Ausbroch vum Éischte Weltkrich gouf hien an d'Arméi zeréckgeruff a gouf Bataillounschef am 42. Territorialregiment zu Nanzeg. 1917 huet hien definitiv d'Arméi verlooss a goung zeréck a säin Heemechtsduerf Achen, wou en och gestuerwen ass.
Paterskierch Esch-Uelzecht
Zur fréierer Par Esch St. Henri gehéiert ausser der Paterskierch och nach d'Kapell am Quartier Raemerech.
Blaise Illig
De Blaise Illig ass den Auteur vun enger Monographie iwwer Achen déi 1928 erauskoum.
Paterskierch Esch-Uelzecht
D'Zäit vun de Pateren
Am Joer 1921 kruten d'Franziskanerpatere vu Metz op Wonsch vum Bëschof Pierre Nommesch den Opdrag, an der Noperschaft vun der Terres-Rouges-Schmelz eng nei Par mat enger Kierch opzebauen.
De Grondstee vun der Kierch gouf den 31. Juli 1922 geluecht. Den Terrain huet der Terres-Rouges-Gesellschaft gehéiert, déi och de Bau bezuelt huet, deen ëmgi war vun Aarbechterwunnechten, Kolonie genannt. Den Architekt war den H. Gross, Architekt vun "Terres-Rouges". Dreiwend Kraaft vum Bau war den Henri Coqueugnot, Generaldirekter op der Schmelz. Déi Escher Entrepreneren Lefèvre a Ruckert hunn de Bau realiséiert. Zur Erënnerung un den Henri Schneider aus dem Creusot gouf d'Kierch den hellegen Henri geweit. Fir 100 Joer gouf d'Kierch de Patere verlount.
Zesumme mat der Kierch hunn d'Pateren och e Klouschter gebaut, dat mam Kierchegbai verbonne war. Den 23. August 1923 hu sech d'Franziskanerpateren zu Esch niddergelooss. Den 30. Oktober 1928 huet de Bëschof Nommesch d'Par Saint Henri gegrënnt. Den éischte Paschtouer war de Pater Raphael Leguil (gestuerwen de 26. Mäerz 1936), dee gläichzäiteg och Oberer vun der Franziskanergemeinschaft war. Déi éischt Kapléin waren d'Pateren André Dier an Alois Lenninger. Si waren zoustänneg fir d'Pastoral vun de Schmelzaarbechter. De 14. Oktober 1923 goufen déi zwou Klacken "Franziskus" a " Barbara" geweit, déi vun den "Terres-Rouges" gestëft goufen. Den 28. Oktober 1923 war d'Konsekratioun vun der Paterskierch a Presenz vum Bëschof Nommesch, dem Staatsminister Émile Reuter, dem Nuntius Mgr. Micara an dem Prënz Felix. Bei der Konsekratioun goufen d'Reliquië vun der hl. Generosa an dem hl. Generosus am Altor agebaut. Déi nei Kierch hat deemools nach kee separaten Tuerm, nëmmen en Daachreider. De 27. Oktober 1929 gouf d'Franziskusheem ageweit, dat um Terrain vun der Schmelz vum Klouschter an der Par gebaut gouf. Den 29. September 1934 gouf de Foyer St. Elisabeth ageweit. Den Tuerm gouf eréischt an de Joren 1935-36 op der Westsäit un d'Kiercheschëff ugebaut. De Grondstee vum Tuerm gouf de 14. Juli 1935 vum Mgr. Joseph Philippe geluecht an d'Tuermkräiz sou wéi d'Staute vum hl. Henri an dem hl. Franziskus goufen den 2. August 1936 ageweit. Déi véier Klacke vum Haapttuerm goufen de 14. Mäerz 1937 geweit.
Den 30. September 1928 gouf déi nei Kierch zum Sëtz vun enger bëscheeflecher Par erkläert, den 23. Dezember 1952 gouf se och staatlech unerkannt.
Nom Zweete Weltkrich gouf d'Uergel vun der Firma Pels vun Alkmaar op Ouschteren 1948 ageweit.
D'Franziskaner si bis de 5. Dezember 1959 zu Esch bliwwen. De Lëtzebuerger Pater Irénée Wilwert war fir d'lescht Paschtouer. Den 31. Januar 1962 huet d'Stad Esch-Uelzecht d'Kierch als Gebai iwwerholl.
Zanter dem 15. Januar 2016 hu sech Patere vun der Communautéit "Verbum spei" an der Paterskierch installéiert.
D'Zäit vum Eugène Kellner
No de Patere gouf d'Par 48 Joer laang vum Paschtouer Eugène Kellner (gebuer den 23. Januar 1917 zu Biermereng) geleet an zwar bis zu sengem Doud, den 12. Juni 2007. Ënner him ass net nëmmen eng lieweg Par mat enger eegener sozialer Porte Ouverte entstanen, mä de Kierchebau ass och mat räichhaltege sakralen zäitgenëssesche Konschtwierker e liturgesche Bijou ginn.
No schwierege Verhandlungen iwwer de Besëtz vun de Gebaier huet den Escher Gemengerot den 31. Januar 1962 de Vertrag tëschent der ARBED an dem Schäfferot ugeholl.
D'Restauratioun vum Klouschter gouf am Februar 1962 ugefaangen.
An de Joren 1964 bis 1966 gouf d'Kierch mat Ënnerstëtzung vum Bëschof Léon Lommel zu engem groussen Deel sou ëmgebaut, datt si den neie Richtlinne vun der Liturgiereform vum Zweete Vatikanesch Konzil entsprach huet. No de Pläng vun den Escher Architekte Robert Van Hulle a Charles Kuffer an ënner der Opsiicht vum Willy Weigel entstoung e monumentalen an helle Raum mam Altor als Zentrum. Et sollt déi éischt Kierch zu Lëtzebuerg sinn, an där den Altor an der Mëtt vun der liturgescher Gemeinschaft steet. Op Pällemsonndeg 1966 gouf déi éischt Mass an der renovéierter Kierch gefeiert. Am November 1966 gouf d'Heizungsanlag fäerdeg an d'Aarbechten um Veräinshaus goufen ofgeschloss.
Déi net figurativ gestalt Fënsteren, meeschtens fräi Kompositiounen, aus Glasbëtong stame vum Tréierer Kënschtler Reinhard Hess.
No an no koumen zäitgenëssesch Konschtwierker an d'Kierch. Eng grouss Zuel vu sakrale Konschtwierker stame vum Kölner Kënschtler Elmar Hillebrand: Den 30. September an 1. Oktober 1978 huet d'Par a Presenz vum Bëschof Jean Hengen a ville Perséinlechkeeten offiziell 50 Joer gefeiert. Festpriedeger war de Pater Mario von Galli S.J.
Ufanks der 80er Joren huet déi zweet Phas vun der kënschtlerescher Raumgestaltung ugefaangen:
Klacken
Am Kierchtuerm vun der Paterekierch hänke 6 Klacken, déi an den Téin cis" h' a' g' f' d' lauden.
(1052) Belgica
De (1052) Belgica ass en Asteroid aus der Haaptasteroidenceinture, deen de 15. November 1925 vum belschen Astronom Eugène Joseph Delporte zu Ukkel entdeckt gouf.
Den Asteroid ass der Belsch, dem Heemechtland vum Entdecker, gewidmet.
Legislativ Prozedur (Lëtzebuerg)
D'legislativ Prozedur zu Lëtzebuerg, also d'Aart a Weis, wéi e Gesetz zustan kënnt, ass duerch d'Constitutioun a verschidde Gesetzer gereegelt, a gesäit sou aus:
Souwuel d'Chamber wéi och de Grand-Duc (respektiv d'Regierung) kënnen e Virschlag fir en neit Gesetz maachen. Kënnt e vun der Chamber, nennt een e Gesetzes-Propositioun (proposition de loi), kënnt e vun der Regierung, heescht dat Gesetzesprojet (projet de loi).
All Gesetzespropositioun oder -projet muss als éischt dem Staatsrot fir Avis virgeluecht ginn, ier driwwer ofgestëmmt ka ginn. Bei verschiddene Gesetzesprojete muss och d'Meenung vun der zoustänneger Beruffschamber gefrot ginn.
Wann déi Avise bis era sinn, da gëtt den Text vun der Konferenz vun de Presidenten un déi kompetent parlamentaresch Kommissioun weidergeleet. Dës diskutéiert driwwer an deelt dann der Chamber d'Resultat vun hirer Diskussioun mat. Am Fall wou Amendementer, also Ännerungvirschléi, gemaach goufen, mussen dës op en Neits dem Staatsrot fir Avis virgeluecht ginn.
De Rapport vun der Kommissioun gëtt da wéi gesot der Chamber an ëffentlecher Sëtzung duerch de Rapporteur virgestallt an dann diskutéiert, woubäi all Deputéierten d'Wuert kann ergräifen.
Duerno gëtt iwwer de Projet, respektiv d'Propositioun ofgestëmmt, an zwar fir d'éischt Artikel fir Artikel. Wann dobäi Artikele verworf oder Amendementer virgeholl ginn, ouni datt de Staatsrot virdrun dowéinst consultéiert gouf, muss alt erëm deem säin Avis ugefrot ginn. No dësem Avis stëmmt d'Chamber op en nees of, fir d'éischt Artikel fir Artikel, an dann iwwer de Projet, respektiv d'Propositioun als Ganzt.
Wann d'Legislativ am Lëtzebuerger Land, wéi a villen anere Länner och, zwou Kummeren hätt, da géif d'Gesetzespropositioun oder -projet elo un dës zweet Kummer (fr.: sénat; dt.: Bundesrat) goen. Well zu Lëtzebuerg awer op de Luxus vun enger zweeter Kummer verzicht gëtt, geet den Text dräi Méint nom éischte Vote erëm zeréck an d'Chamber fir en zweete Vote. Sou e Vote constitutionnel ass awer net néideg, wann de Staatsrot mam Projet respektiv der Propositioun a senger éischter Form zefridde war an der Chamber eng Dispens fir deen zweete Vote ginn huet.
27. Februar
De '''27. Februar''' ass den 58. Dag vum Joer am Gregorianesche Kalenner.
Liichttuerm vun Ouistreham
De Liichttuerm vun Ouistreham ass en zylinderfërmegen Tuerm deen um Festland steet. En ass 38 Meter héich a rout a wäiss ugestrach.
Dëse Liichttuerm deen 1905 a Betrib goung, huet en ale véiereckegen Tuerm, mat 13 m Héicht vun 1886 ersat.
Lëscht vun de lëtzebuergeschen Europadeputéierten
Des Lëscht vun de lëtzebuergeschen Europadeputéierten ass en Deel vun de Referenztabellen.
Louis Braille
De Louis Braille, gebuer de 4. Januar 1809 zu Coupvray, am Departement Seine-et-Marne, a gestuerwen de 6. Januar 1852 zu Paräis, war e franséische Blannen-Enseignant (Braille-Schrëft), dee selwer blann war.
Säi Papp war Siedler an de klenge Louis huet sech am Alter vun dräi Joer mat enger Éil un engem A blesséiert. Doropshi koum et zu enger Entzündung vun deem A, déi och dat anert A vereetert huet. De Bouf gouf blann a gouf 1819 vu sengen Elteren an de Paräisser Blanneninstitut bruecht, wou hie bis zu sengem Doud als Schoulmeeschter beschäftegt war. Scho mat 16 Joer gouf hien als Hëllefsschoulmeeschter agesat.
Wéi de Louis Braille vun der Noriichteniwermëttlung mat Hëllef vun erhéichte Pabeierpunkten, déi den Charles Barbier entwéckelt hat, héieren huet, huet hien dës Iddi weiderentwéckelt. 1825 ass schliisslech déi weltwäit akzeptéiert Blanneschrëft entstanen, déi ee mat de Fangerspëtze kann taaschten. 1839 huet de Louis Braille och eng Nouteschrëft fir blann Leit erfonnt.
C. Bechstein Pianofortefabrik
Wéi et ugaangen ass
De Carl Bechstein huet um Ufank eleng geschafft. Bis 1859 hat hien 176 Instrumenter gebaut. Säin éischte Fligel, deen hien 1856 fir de Pianist Hans von Bülow gebaut hat, dréit d'Nummer 100.
Déi fir déi Zäit aussergewéinlech Soliditéit an déi héich Belaaschtbarkeet vun de Rummen huet dem Bechstein sengen Instrumenter e gudden Numm verschaaft. Um Enn vun den 1860er Joren huet seng Firma ugefaangen an déi ganz Welt ze liwweren, besonnesch an England an a Russland. D'Joresproduktioun vun 1870 ware schonn 500 Instrumenter. Eng zweet Fabrick gouf 1882 bannent Berlin opgeriicht, 1885 eng Filial zu London an 1897 eng drëtt zu Berlin.
Dem Carl Bechstein seng Ierwen
Nom Doud vum Grënner 1900 hu seng dräi Jongen, Edwin (* 1959), Carl (* 1860) a Johannes (* 1863) d'Firma iwwerholl. 1903 gouf eng Filial zu Paräis opgemaach, d'Produktioun louch bei 4500 am Joer a Bechstein huet iwwer 800 Leit Brout ginn.
1916 war et mat den auslännesche Filialen eriwwer. Déi englesch an déi franséisch Regierungen hunn d'Firma enteegent. 1923 gouf Bechstein an eng Aktiegesellschaft ëmgestallt, an den Edwin a seng Fra Helene, eng gebuere Capito, hu sech nees akaaft, nodeem den Edwin sech no engem Sträit ausbezuele gelooss hat. Der Helene hiren däitlechen Antisemitismus an hir finanziell Ënnerstëtzung fir den Adolf Hitler huet ugefaange munch Clienten ze vergraulen. Si huet den Adolf Hitler veréiert. De Konrad Heiden, den éischten Hitler-Biograph zitéiert si: "Ech wéilt, hie wier mäi Jong" (Band 1, Säit 131). Am Zweete Weltkrich huet Bechstein nieft de Pianoen och Fliger-Propellere gebaut.
Nom Zweete Weltkrich
Nodeem direkt nom Krich vun den Amerikaner Saisie op d'Firma gemaach gouf, eng Zäsi, déi 1951 opgehuewe gouf, konnt 1953 d'Joerhonnert gefeiert ginn. Fabricken zu Karlsruhe an zu Eschelbronn konnten d'Nofro berouegen an 1973 gouf dat Ganzt an eng changéiert a koum ënner US-amerikanesch Gerance.
1984 huet de Karl Schulze, deem den Oldenburger Instrumentebuttek Piano-Sprenger gehéiert, Bechstein kaaft. No an no koumen nach aner Pianosmarken dobäi, wéi Zimmermann, an 1996 gouf et nees eng Aktiegesellschaft.
2004 huet de südkoreanesche Museksinstrumenteproduzent Samick Musical Instruments Co. 49 % vun de Bechstein-Aktien iwwerholl.
Sahelanthropus tchadensis
De Sahelanthropus tchadensis war warscheinlech deen éischte Virmënsch dee sech beim Goe riicht gehalen huet. En huet am Tschad, an Zentralafrika, gelieft.
Bis elo gouf eréischt eng Kéier sou ee font, deen op en Alter vu 7 Millioune Joer datéiert gouf. Den Ahounta Djimdoumalbaye huet bei enger Expeditioun am Joer 2001 an der Djurab Wüst am Tschad eng Hierschuel fonnt, déi där Virmënschenaart zougeschriwwe gëtt.
Evan Hunter
Den Evan Hunter, gebuer als Salvatore Lombino de 15. Oktober 1926 zu New York, a gestuerwen de 6. Juli 2005 zu Weston am Connecticut war en US-amerikanesche Schrëftsteller an Dréibuchauteur.
Déi bekannt 87th Precinct Krimi-Serie huet hien als Ed McBain geschriwwen.
Den Evan Hunter ass un Halskriibs gestuerwen
Saint-Malo
Saint-Malo (op Bretonesch: Sant-Maloù) ass eng Stad vu 50.675 Awunner (1999) an der Bretagne, am Nordweste vu Frankräich. Si gehéiert zum Departement Ille-et-Vilaine an zur Regioun vun der Bretagne. Et ass eng Stad mat engem historesche Kär, deen nach ganz bannent den ale Festungsmauere läit.
Dat ass e vun e puer Grënn, firwat Saint-Malo zu enger vun de meeschtbesichten Touristestied a Frankräich gezielt gëtt. Saint-Malo läit op der Smaragdküst (Côte d'Émeraude) am Norde vun der Bretagne um rietsen Uwänner vun der Mëndung vun der Rance, géintiwwer vun der Stiedchen Dinard.
Saint-Malo gëtt op dräi Säite vum Mier ëmspullt. Et ass d'Haaptstad vum Arrondissement Saint-Malo.
Bei Saint-Malo läit um Laf vun der Rance de Barrage de la Rance, e bekannt Waasserkraaftwierk dat duerch de Wasserhéichtenënnerscheed tëscht Ebbe a Flut Stroum produzéiert. Et ass dat gréisst vun där Zort op der Welt.
Plantagenêt
Das Haus Anjou-Plantagenêt war eng Herrscherdynastie mat franséischen Originnen, déi vun 1154 bis 1399 an direkter Linn a bis 1485 an den Niewelinne Lancaster a York d'Kinneke vun England gestallt hunn.
Stammbam
Geoffroy Plantagenêt(1113-1151), Grof vum Anjou a vum Maine x Mathilde vun England (1102-1167), Kinnigin vun England, Meedche vum Heng I │ a Kandskand vum Wëllem den Eruewerer │ └─>Heng II. Plantagenêt (1133-1189), Kinnek vun England x Alienor vun Aquitaine (1122-1204), Herzogin vun der Aquitaine, Gräfin vu Poitiers │ ├─>Heng vun England (1155-1183), Heng de Jonken genannt Court Mantel │ ├─>Richard Léiwenhäerz (1157-1199), Kinnek vun England │ x Bérengère vun Navarre (* no 1170 - † géint 1230) │ ├─>Alienor vun Enland (1161-1214) │ x Fons VIII. (1155-1214), Kinnek vu Kastilien │ ├─>Geoffroy vun England (1158-1186) │ x Constance vun der Bretagne (1161-1201) │ │ │ └─>Arthur I. (1186-1203), Herzog vun der Bretagne │ ├─>Jeanne vun England (1165-1199) │ x Raymond VI. (1156-1222), Grof vun Toulouse │ └─>Jang ouni Land (1166-1216), Kinnek vun England x Isabelle vun Angoulême (1186-1246) │ ├─>Heng III. (1207-1272), Kinnek vun England │ x Eleonore vun der Provence (1223-1291) │ │ │ ├─>Edouard I. (1239-1307), Kinnek vun England │ │ x Eleonor vu Kastilien (1241-1290), Gräfin vu Ponthieu │ │ │ │ │ └─>Edouard II. (1284-1327), Kinnek vun England │ │ x Isabelle vu Frankräich (1292-1358), Meedche vum Flëpp de Schéinen │ │ │ │ │ └─>Edouard III., Edouard vu Windsor (1312-1377), Kinnek vun England │ │ x Philippa vum Hainaut (1311-1369) │ │ │ │ │ └─>Edouard, de Schwaarze Prënz (1330-1376) │ │ x Jeanne vu Kent │ │ │ │ │ └─>Richard II. (1357-1400), Kinnek vun England │ │ │ └─>Edmond vu Lancastre (1245-1296) │ ├─>Richard vum Cornwall (1209-1272), Kinnek vun de Réimer │ ├─>Jeanne vun England │ X Alexander II. vu Schottland │ └─>Alienor vun England (1215-1275) x Simon V. vu Montfort (1209-1265), Grof vu Leicester
Quadrant (Astronomie)
E Quadrant ass en historescht astronomescht Instrument, mat deem d'Héichten an d'Positioune vun de Stäre berechent ginn.
De Quadrant ass aus engem Véierelskrees mat Gradandeelung, enger Ofliesvirriichtung, engem Viséier an engem Senkel opgebaut. De Stär, deen ze bestëmme war, gouf iwwer Kimm a Kar uviséiert. D'Positioun vum Senkel um Véierelskrees huet den Héichtewénkel uginn.
Nieft den transportabele Quadrante goufen och grouss Instrumenter gebaut, déi sougenannt Mauerquadranten, mat deene ganz prezis gemooss konnt ginn.
Um Spaweck
Секстант
Camille Gira
De Camille Gira, gebuer den 2. Juni 1958 an der Stad Lëtzebuerg, an och do gestuerwen de 16. Mee 2018, war e lëtzebuergesche Politiker (déi gréng). Hie war vum 4. Dezember 2013 bis zu sengem Doud Staatssekretär fir Nohalteg Entwécklung an Ëmwelt an der Regierung Bettel-Schneider.
Liewen a Carrière
De Camille Gira ass tëscht 1970 an 1977 am Stater Kolléisch an am Robert Schuman an de Lycée gaangen.
Vun 1977 bis 1994 huet de Camille Gira als Fluchlots geschafft. 1993 gouf hie Member vun Déi Gréng, nodeems en 1989 eng éischte Kéier op der Lëscht Ekologisten fir den Norden fir d'Chamber kandidéiert hat. Bei de Chamberwale vum 12. Juni 1994 gouf hien als gréngen Deputéierten an d'Chamber gewielt a bei de Walen dono, allkéiers erëmgewielt.
Vun 1990 bis 2013 war hie Buergermeeschter vun der Gemeng Biekerech, nodeems en zanter 1982 do Schäffe war. Vu 2010 bis 2013 war hie President vum Gemengesyndikat De Réidener Kanton. Am Dezember 2013 huet hien op seng Mandater als Buergermeeschter an Deputéierte verzicht, fir Staatssekretär fir Nohalteg Entwécklung an Ëmwelt an der Regierung Bettel-Schneider ze ginn.
Wierken
Zu den Theemen, fir déi de Camille Gira sech besonnesch engagéiert huet, zielen ënner anerem de Klimaschutz, d'Promotioun vun ëmweltfrëndlechen Energien an d'Biergerbedeelegung. , A senger Zäit als Buergermeeschter goufen an der Gemeng Biekerech vill Ustrengunge gemaach fir de Wee zur Energieautonomie ze fannen. Moossnamen déi dofir geholl goufen, sinn zum Beispill d'Installatioun vun Anlage fir Solarenergie op Haiserdiech an d'Creatioun vun enger gemeinschaftlecher Biogasanlag (2004) an enger Anlag, an där Holzspéin verbrannt ginn (2008). Duerch déi Moossname krut d'Gemeng Biekerech eng Virbildfunktioun fir vill aner Gemengen zu Lëtzebuerg. Och aus dem Ausland si Volleksvertrieder ugereest fir sech dat, wat zu Biekerech erreecht gouf, unzekucken. ,
Donieft war de Camille Gira eng dreiwend Kraaft hannert der Aféierung vun der Lokalwärung Beki am Réidener Kanton. , ,
Och dat neit Naturschutzgesetz, dat de Camille Gira an de Stonne viru sengem Doud an der Chamber presentéiert huet, gëllt als Prestigeprojet vun Déi Gréng. ,
NGC 520
Den NGC 520 ass en interaktiivt Galaxiëpuer am Stärebild Pisces an ass ronn 100 Millioune Liichtjoer vun der Äerd ewech.
Entdeckung
D'Galaxis NGC 520 gouf den 13. Dezember 1784 vum däitsch-britteschen Astronom Wilhelm Herschel entdeckt.
Altarf (Stär)
Den Altarf ass den Numm vum Stär Beta Cancri (β Cancri).
Den Altarf gehéiert der Spektralklass K2 un an huet eng Hellegkeet vu +3,8 mag. Den Altarf läit op enger Distanz vun 230 Liichtjoer vun der Äerd ewech an ass deen hellste Stär am Cancer. Et ass e Risestär vun der Spektralklass K4.
Koordinaten (Equinoxe J2000.0)
Liichttuerm vu Berck
De Liichttuerm vu Berck steet op der Mëndung vum Authie um Bord vun der Bucht mat dem selwechten Numm, op der Spëtz mam Numm Pointe du Haut-Blanc, bei Berck (Pas-de-Calais). Et ass en zylinderfërmegen Tuerm deen un e Gebai an L-Form ugebaut ass.
Et ass den drëtten Tuerm op der Plaz. Den éischte gouf 1836 gebaut, huet awer aus urbanistesche Grënn missen ofgerappt ginn. En neie Spidol deen e virun d'Nues gesat krut war méi héich an huet säi Feier verstoppt. Dofir gouf en duerch méi en héijen ersat, dee sengersäits 1944 vun der Wehrmacht zerstéiert gouf.
Jean-Baptiste Wercollier
De Jean-Baptiste Wercollier (genannt “Batty”), gebuer den 28. Juni 1868 am Stadgronn a gestuerwen de 24. September 1946 an der Stad, war e lëtzebuergesche Sculpteur.
1906 gouf de Jean-Baptiste Wercollier - zesumme mam Étienne Gallowich - domat beoptragt fir d'Sculpturen, d'Stuckdekoren an d'Konschtschmattaarbechten fir d'Badanstalt an der Stad z'entwerfen.
De Jean-Baptiste Wercollier war Grënnungsmember vum Cercle artistique de Luxembourg. 1909 krut hien, zesumme mam Claus Cito, de Prix Grand-Duc Adolphe.
De Jean-Baptiste Wercollier war de Papp vum Sculpteur Lucien Wercollier.
Ulrich Roski
Den Ulrich Roski, gebuer de 4. Mäerz 1944 zu Prüm, a gestuerwen den 20. Februar 2003 zu Berlin, war en däitsche Lidder-Mécher.
Dem Ulrich Roski seng Lidder si Pärele vu lakoneschem Humor. Bei sengen ëffentlechen Optrëtter war hie meeschtens eleng; hien huet sech op der Gittar oder um Piano begleet. Bei enger Tournée ass e mat Schobert und Black opgetrueden.
Vun 2001 un, wéi de Roski no enger Operatioun wéinst Zongekriibs net méi konnt sangen, ass hie mam Duo Unsere Lieblinge, dat sinn de Stefan Noelle an den Alex Haas, opgetrueden. Mat hinnen huet hien och seng lescht CD gemaach, Ich lerne sprechen
2002 huet e seng Autobiographie erausginn, In vollen Zügen.
Helmut Thoma
Den Helmut Thoma, gebuer den 3. Mee 1939 zu Wien, ass en éisträichesche Jurist, Manager a Pressespriecher. Hien huet seng Haaptcarrière bei RTL gemaach.
Seng Carrière
Den Thoma, deen am Ufank eng Plaz an enger Molkerei hat, huet säi Studium an Owescoursen nogeholl, säin Abitur gemaach, op der Universitéit vu Wien Droit studéiert an ass 1962 zum Dr. jur. promovéiert.
Duerno war hie beim ORF Chef vum Service juridique. Dunn huet hien eng Plaz beim däitschsproochege Programm vu Radio Lëtzebuerg ugeholl, wou en 1982 Programmdirekter gouf.
1984 huet en d'Leedung vun der Televisiounsbranche, an 1986 d'Geschäftsféirung vun RTLplus Däitschland iwwerholl. 1998 huet den Helmut Thoma säi Posten als Direkter vun RTL Television, deen him 1991 uvertraut gi war, an deen hie vun 1996 un eleng besat huet, u säi Landsmann Gerhard Zeiler ofgetratt. 2003 ass den Zeiler Generaldirekter vum RTL Group ginn.
Gielwäissen Zwerg
E Gielwäissen Zwerg ass en Haaptreiestär, dee Waasserstoff verbrennt, mat der Spektralklass F an der Hellegkeetsklass V. Dës Stären hunn tëscht 1,0 an 1,4 Sonnemassen an eng effektiv Temperatur tëscht 6000 an 7600 Kelvin. Beispiller sinn de Procyon an de Gamma Virginis A a B.
Irène Jacob
D'Irène Jacob, gebuer de 15. Juli 1966 zu Paräis, ass eng franséisch Schauspillerin.
Si gouf duerch de Film La double vie de Véronique (1990) vum Krzysztof Kieślowski bekannt. Si huet an anere bedeitende Filmer wéi an The Secret Garden (1993) vun der Agnieszka Holland an an Trois couleurs: Rouge (1993) och vum Krzysztof Kieslowski matgespillt.
Géisdref
Géisdref ass eng lëtzebuergesch Uertschaft am Éislek an Haaptuert vun der Gemeng mat dem selwechten Numm
Geographie
. Géisdref läit am Kanton Wolz um südlechen Deel vun enger Éisleker Kopp, mat den Nopeschuertschafte Boukels an Dol. Am Westen ass den Dall vun der Schlirbech, an am Süden dee vun der Sauer.
Ardipithecus
Den Ardipithecus war e Virmënsch aus Ethiopien dee warscheinlech am Bësch gelieft huet. Bis haut goufe just Reschter vun engem fonnt, déi tëscht 5,8 an 5,2 Millioune Joer datéiert ginn.
Géisdref
Geographie
De Waassertuerm zu Dol versuergt Géisdref mat Drénkwaasser.
Geschicht
Den Numm Goesdorf leet sech vu Gießdorf of. Géisdref war fréier en Industriestanduert, dee vum Antimonvirkomme gelieft huet. Éischt Gruewunge solle schonn an der Réimerzäit gemaach gi sinn. Eng éischt Konzessioun ass 1354 ausgestallt ginn.
Ben Fayot
De Ben Fayot, gebuer de 25. Juni 1937 an der Stad Lëtzebuerg, ass e lëtzebuergesche pensionéierte Secondairesprofessser, Historiker an LSAP-Politiker.
De Ben Fayot huet zu Paräis op der Sorbonne an duerno um Institut d'Etudes politiques studéiert. Bis 1984 war hie Sproocheprofesser am Athénée de Luxembourg an um ISERP.
Politiker
Politesch huet hie sech an der LSAP engagéiert. Hie war Member vun hirem Comité-directeur 1978 bis 1997, a vun 1985 bis 1997 hire President.
Hie war vum 25. Juli 1989 bis den 19. Juli 1999 Member vum Europäesche Parlament. ,
Auteur
Hien ass Coauteur vu Franséisch-Bicher fir d'Klasse VIIe bis Ve, mä virun allem den Auteur vum Standardwierk iwwer d'Geschicht vum Sozialismus zu Lëtzebuerg an 2 Bänn (1979 an 1989). Soss huet hien eng sëllegen historesch Studie publizéiert, an hien ass reegelméissege Mataarbechter vum Tageblatt a vun aneren Zeitungen an Zäitschrëften.
De Ben Fayot ass bestuet a Papp vun 3 Kanner, dorënner de Franz Fayot.
Gerhard Zeiler
De Gerhard Zeiler, gebuer den 20. Juli 1955 zu Wien, ass en eisträichesche Manager am Medieberäich. Hien ass zanter Abrëll 2012 Chef vu Turner International Broadcasting, dem internationalen Deel vun Turner Broadcasting Systems, enger Duechterfirma vun Time-Warner.
Virdru war hie vun 2003, wou hien den Thomas Middelhoff ersat huet, bis den Abrëll 2012 Generaldirekter vum RTL Group. 1998 hat hien den Helmut Thoma als Patron vun RTL Television ofgeléist.
28. Februar
Den '''28. Februar''' ass den 59. Dag vum Joer am Gregorianesche Kalenner.
Orrorin tugenensis
Den Orrorin tugenensis war e Virmënsch dee schonn opgeriicht gaangen ass an am haitege Kenia gelieft huet.
Et gouf just ee Fonnt deen op viru séchs Millioune Joer datéiert ass.
E war héchstwahrscheinlech en Allesfrësser an huet an der Savanne an am Bëschland gelieft.
Adrian Boult
De Sir Adrian Boult (Adrian Cedrik Boult) (CH) gebuer den 8. Abrëll 1889 zu Chester an England a gestuerwen den 22. Februar 1983 zu London, war en engleschen Dirigent.
Akrab (Stär)
Den Akrab (och Acrab, Graffias, Elacrab, arabesch al-ʿaqrab "de (Stärebild) Skorpioun") ass den Numm vum Stär β (beta) Scorpii am Stärebild Scorpius. Een aneren historeschen Numm ass Graffias.
François-Xavier Ortoli
De François-Xavier Ortoli gebuer de 16. Februar 1925 zu Ajaccio op Korsika, a gestuerwen den 30. November 2007, war e franséische Geschäftsmann a Politiker.
Den Ortoli huet d'École nationale d'administration gemaach a gouf duerno Conseiller vum Staatspresident Georges Pompidou. Tëscht 1967 bis 1972 war hie Minister a Frankräich, ë. a. fir Erzéiung, Wunnengsbau a Finanzen.
Akrab (Stär)
Den Akrab ass en Duebelstäresystem op enger Distanz vu 600 Liichtjoer. Den Haaptstär ass e blowäisse Stär vum Spektraltyp B1 mat enger visueller Magnitude vu +2,6m. De +5,1m helle blowäisse Begleetstär ass op engem Wénkelofstand vun 13,6" bei engem Positiounswénkel vun 21 Grad vum Haaptstär ewech.
François-Xavier Ortoli
Tëscht 1973 bis 1984 war hie Member vun der Europäescher Kommissioun:
Emmanuel Krivine
Den Emmanuel Krivine, gebuer de 7. Mee 1947 zu Grenobel, ass den Orchesterchef a musekaleschen Direkter vum Orchestre philharmonique du Luxembourg.
François-Xavier Ortoli
Vun 1984 bis 1990 hie Generaldirekter vun der Pëtrols-Entreprise Total.
Emmanuel Krivine
Hien ass zanter der Saison 2006/2007 a Funktioun an huet de Bramwell Tovey ersat.
Am Mee 2009 gouf hien a senger Funktioun ëm 5 Joer verlängert.
Le Pompidou
Le Pompidou ass eng franséisch Uertschaft a Gemeng an der Regioun Occitanie, am Departement Lozère, am Arrondissement Florac.
Akrab (Stär)
Den Akrab kann als ekliptiknoer Stär vum Mound a (ganz seelen!) vu Planéite bedeckt ginn. Déi lescht Bedeckung vum Akrab duerch e Planéit war den 13. Mee 1971 duerch de Jupiter, an déi virlescht Bedeckung war den 9. Dezember 1906 duerch d'Venus.
Koordinate vum Haaptstär Equinoxe J2000.0:
Koordinate vum Begleeder Equinoxe J2000.0:
Adaincourt
Adaincourt ass eng franséisch Uertschaft a Gemeng am Departement Moselle an der Regioun Grand Est.
(1388) Aphrodite
Den (1388) Aphrodite ass en Asteroid vun der Haaptasteroidenceinture, deen de 24. September 1935 vum belschen Astronom Eugène Joseph Delporte zu Ukkel entdeckt gouf.
Den Asteroid ass no der griichescher Gëttin Aphrodite benannt.
21 v. Chr.
2. Joerhonnert v. Chr. | 1. Joerhonnert v. Chr. | 1. Joerhonnert 26 v. Chr. | 25 v. Chr. | 24 v. Chr. | 23 v. Chr. | 22 v. Chr. | 21 v. Chr. | 20 v. Chr. | 19 v. Chr. | 18 v. Chr. | 17 v. Chr. | 16 v. Chr.
(67) Asia
Den Asteroid mam Numm (67) Asia gouf um Observatoire vu Madras an Indien vum Norman Robert Pogson entdeckt.
Den Himmelskierper gouf no der Asia, enger Duechter vum Okeanos a vun der Tethys, genannt.
Canton de Fontaine-Seyssinet
De Canton de Fontaine-Seyssinet ass eng franséisch administrativ Andeelung am Arrondissement Grenobel, an dem Isère an der Regioun Auvergne-Rhône-Alpes.
Den Haaptuert ass Fontaine.
Déi déifst Plaz am Kanton läit op 202 Meter zu Fontaine, an déi héchst op 1897 Meter zu Seyssins.
Brot und Spiele
Brot und Spiele (Brout a Spiller) ass de gréisste réimesche Festival an Däitschland deen zanter 2002 all Joer zu Tréier, der eelster Stad vun Däitschland, organiséiert gëtt.
De Festival gëtt an zwéin historesche réimesche Baute gehalen: am Amphitheater an an de Keeserthermen. Am Amphitheater gi Gladiatorekämpf nogespillt, an an de Kaisertherme gëtt d'militärescht an d'zivilt Liewe vun de Réimer presentéiert. 2006 gouf dëse Festival beim Concours "Deutschland - Land der Ideen" ausgezeechent.
2007 war Brout a Spiller en offizielle Bäitrag zum Program vun der europäesch Kulturhaaptstad 2007 Lëtzebuerg a Groussregioun, an ass vum 10. bis 12. August gaangen. Inhaltlech war de Konstantin de Groussen e wichtege Schwéierpunkt.
2008 geet Brout a Spiller vum 15. bis de 17. August. Déi nei Inszenéierung beschäftegt sech mat engem alen Tréierer Mythos: dem däitleche Konkurrenzkampf tëscht dem Constructeur vum Amphitheater an dem Constructeur vum Aqueduc.
Schrëftaart
Als Schrëftaart bezeechent een an der Typographie déi graphesch Gestaltung vun engem Zeechesaz. Schrëftaarte ginn dacks och Font oder Schrëft genannt.
Et gëtt verschidde Schrëftaarte fir gestalteresch Ënnerscheeder duerstellen ze kënnen, awer och fir déi beschtméiglech Lieserlechkeet z'erreechen an heinansdo och méiglechst vill Plaz ze spueren ouni d'Lieserlechkeet ze veschlechteren.
Kursiv
Eng kursiv Schrëft (italic, Beispill 2) staamt vun der Schreifschrëft of an ass (meeschtens) no riets geluecht. Am Géigesaz zu enger schréier Schrëft (slanted, Beispiller 3 a 5) gi verschidde Buschtawen duerch eng aner Schreifweis ersat z. B. den "a" an de "g".
René Spielmann
De René Spielmann, 1924 am Préizerdaul gebuer an gestuerwen 1996 zu Como (Italien), war ee lëtzebuergesche Moler.
Hie war Zeecheprofesser zu Ettelbréck. Seng Aquarellen, a liewege Faarwe gehalen, si staark bewonnert.
Amel (Gemeng)
Amel (fr.: Amblève) ass den Numm vun enger belscher Gemeng an Uertschaft a Wallounien, Provënz Léck. Et ass eng vun den 9 Gemenge vun der Däitschsproocheger Communautéit vun der Belsch. Amel gehéiert zu de Gemengen an den Ostkantonen, déi eréischt 1919, nom Traité vu Versailles, bei d'Belsch koumen.
D'Baach Amblève (oder Amel) leeft duerch d'Gemeng.
Roger Norrington
De Sir Roger Norrington (Roger Arthur Carver Norrington) gebuer de 16. Mäerz 1934 zu Oxford an England, ass en engleschen Dirigent.
Amel (Gemeng)
Geschicht
Géint 670 gouf Amel fir d'éischt als Amblava schrëftlech ernimmt. 1263 heescht d'Duerf Amelle.
Roger Norrington
Hien huet vu Kand u Gesank a Gei geléiert. Spéider huet hien zu Cambridge englesch Literatur studéiert. Course fir Orchesterdirektioun huet hie beim Sir Adrian Boult kritt.
Amel (Gemeng)
Geschicht
Fir d'Origine vum Numm ginn e puer Méiglechkeeen uginn: de Suffixe -aua, fir Land vum Mammefloss; dat keltescht Ammula oder dat indo-europäescht Amma fir Mammegëttin, oder dat gallescht Ambila fir klenge Floss. Et kéint awer och vum Kelteschen amilla, Plaz wou Margréidercher wuessen, kommen.
Roger Norrington
Am Joer 1962 huet hien de Schütz Choir an duerno 1978 den Orchester London Classical Players gegrënnt.
Amel (Gemeng)
Geschicht
D'Siidlung ass laanscht eng Réimerstrooss entstanen, där vu Reims op Köln. Ëm 800 ass d'Via Mansuerica, déi vu Maastricht op Tréier goung, derbäikomm. 1868 goufen d'Reschter vun enger 75 × 30 m grousser réimescher Villa fonnt.
Roger Norrington
De Roger Norrington dirigéiert reegelméisseg Orchestere wéi: d'Gewandhausorchester Leipzig, d'Berliner Philharmoniker, den Orchestre de la Suisse Romande. Hien ass och an Operenhaiser wéi an der Scala di Milano, am Teatro La Fenice zu Venedeg oder am Royal Opera House Covent Garden zu London als Dirigent ze gesinn.
Amel (Gemeng)
Geschicht
716 gouf et do eng Schluecht tëscht dem Karl Martell vun Austrasien an dem Chilperic II. vun Neustrien, bei där de Karl Martell de Gewënner war.
Roger Norrington
Vun 1997 un ass de Roger Norrington Chefdirigent vum Orchester Camerata Salzburg a vun 1998 un ass en och Chefdirigent vum Radio-Sinfonieorchester Stuttgart.
Amel (Gemeng)
Geschicht
D'Gemeng war ënner dem franséische Regime entstanen, mat den Uertschaften Amel, Deidenberg, Eibertingen, Heppenbach, Iveldingen, Mirfeld, Möderscheid, Montenau, Schoppen a Valender.
Roger Norrington
Fir seng Beaarbechtung an Aspillung vun de Beethoven-Sinfonie mam Radio-Sinfonieorchester Stuttgart ass e mam Cannes Classical Award 2004 a mam Record Geijutsu Award 2004 ausgezeechent ginn.
Amel (Gemeng)
Geschicht
An der Zäit vum Klëppelkrich hat Amel ze leiden. Do war den 29. Oktober 1798 en Opstand bluddeg ënnerdréckt ginn.
Vun 1814 bis 1919 huet d'Gemeng zu Preisen gehéiert. Tëscht 1919 an 1922 stoung se ënner der Verwaltung vum Haut-Commissariat royal fir dunn un d'Belsch ugeschloss ze ginn. 1920 goufen d'Uertschaften Heppenbach, Mirfeld, Möderscheid a Valender ofgespléckt, fir d'Gemeng Heppenbach ze bilden. Vun 1940 bis 1945 war se un d'Drëtt Räich ugeschloss.
D'Gemeng an der haiteger Form ass bei der belscher Gemengereform vun 1977 entstanen, duerch Fusioun vun de fréiere Gemengen Amel, Heppenbach a Meyerode.
André Heller
Den André Heller, gebuer den 22. Mäerz 1947, ass en éisträichesche Kënschtler a fréiere Journalist, Sänger an Auteur.
Amel (Gemeng)
Sektiounen an Uertschaften an der Gemeng
Born, Deidenberg, Eibertingen, Halenfeld, Heppenbach, Hepscheid, Herresbach, Iveldingen, Medell, Meyerode, Mirfeld, Möderscheid, Montenau, Schoppen, Stephanshof, Valender, Wereth
André Heller
Den André Heller kënnt aus enger Wiener jiddescher Famill, déi Schnékereien (Dragéeën) fabrizéiert ("Gustav & Wilhelm Heller"). Hie ass de Bouf vum Stephan Heller (1895−1958).
Als jonke Mann war hien ze soen all Dag am Café Hawelka, wou e mat Schrëftsteller wéi dem Friedrich Torberg, H. C. Artmann, Hans Weigel, Helmut Qualtinger, och alt dem Elias Canetti diskutéiere konnt. Hien huet seng Première ofgebrach a Schauspillcourse beim Hans Weigel an der Elfriede Ott geholl.
Zanter 1964 huet den Heller Prosa, Gedichter a Lidder geschriwwen. Tëscht 1965 an 1967 war e Schauspiller a verschiddene Wiener Avantgarde-Theateren.
1967 huet en Ö3 matgegrënnt, d'Popmusik-Statioun vum Radio ORF, an huet do d'Musicbox moderéiert. 1976 huet en zesumme mam Bernhard Paul den Circus Roncalli op d'Bee gesat.